rlitschk/wikidir huggingface dataset:
Wynton Learson Marsalis (* 18. Oktober 1961 in New Orleans) is en vun de bekanntst Jazztrompeter vun de Nutiet un künstlerisch Baas vun Jazz at Lincoln Center. Wynton Marsalis wurr as tweet vun de söss Söhns vun den Jazzpianisten Ellis Marsalis un de sien Fru Dolores boren un fung mit dat Trompetenspeel mit 12 Johren an. Erfahrungen in' traditschonellen Jazz sammel he in de Jöögd in de Band vun Danny Barker. Nah dat Studium an de Juilliard School of Music in New York wurr he 1980 Liddmaat vun Art Blakey's Jazz Messengers. Siet 1982 is Marsalis as Solist un Lehrer tätig, wobi he sück sowohl mit den Jazz as ok mit de klassisch Musik befaat. De Jazzschriever Joachim-Ernst Berendt oordeelt över hüm: „Seit Dizzy Gillespie ist die Trompete im Jazz nicht mehr mit einer solch luziden instrumental-technischen Meisterschaft geblasen worden wie von Wynton Marsalis.“ Marsalis gellt as besünners konservativ Musiker, de völ stilistisch Entwicklungen vun den Jazz af Enn' vun de 1960er Johren – etwa Free Jazz oder Fusion – rigoros aflehnt. Dennoch hett he sück etwa an dat Inspeelen vun Mingus sien Third Stream-Kompositschoon Epitaph un dat Joe Henderson Album Lush Life: The Music of Billy Strayhorn bedeeligt. As
Imre Kertész [[ˈimrɛ ˈkɛrte:s]] (* 9. November 1929 in Budapest; † 31. März 2016 ok dor) weer en ungarsch Schriever vun jöödsch Afstammen. He kreeg 2002 den Nobelpries för Literatur. Imre Kertész wurr an' 9. November 1929 in Budapest boren. Wegen sien jöödsch Abstammung wurr he mit veerteihn Johren in' Juli 1944 (in den Verloop vun en gegen Miklós Horthy rich Gendarmerieputsch in Budapest, de aber letztlich scheef gung) över Auschwitz in da Konzentratschonslager Buchenwald un in de sien Butenlager Wille in Tröglitz/Rehmsdorf bi Zeitz verschleppt. An' 11. April 1945 wurr he befreet un kehr nah Budapest torüch. Disse hüm tietlevens präägen Tiet in dat Lager hett he toeerst in den 1973 fardigstellten Roman eines Schicksallosen verarbeit. Nah sien Abitur 1948 funn Kertész van 1949 bit 1950 en Anstellung as Journalist bi dat Daagblatt Világosság, de he aber weer upgeven muss, wiel de to dat Parteiorgan vun de Kommunisten nömmt wurr. Doruphen hett he eerst in en Fabrik un denn in de Presseafdeelen vun dat Ministerium för Maschinenbau un Hüttenwesen arbeit. Enn' 1951 wurr he to'n Militärdeenst intrucken. Nah sien Militärdeenst 1953 fung Kertész in Budapest as free Schriever un Översetter an to arbeiten. Sien Schrieverarbeit wurr in sien Heimat
Sir James Fraser Stoddart (* 24. Mai 1942 in Edinburgh) is en britisch-US-amerikaansch Chemiker. Hüm wurr 2016 gemeensam mit Jean-Pierre Sauvage un Ben Feringa de Nobelpries för Chemie för „dat Design un de Synthese vun molekularen Maschinen“ tospraaken. James Fraser Stoddart, de Söhn vun Thomas Fraser Stoddart un Jane Spalding Hislop Stoddart, hett van 1950 bit 1960 dat Melville College in Edinburgh besöcht un ansluutend Chemie an de University of Edinburgh studeert. 1964 kreeg he sien Bsc, 1966 den Doktertitel Ph.D. (Betrüer: Edmund Hirst) un 1980 den selten verleeht Grad DSc. Van 1967 bit 1970 weer Stoddart Post-Dokterand an de Queen’s University in Kingston, Ontario, Kanada. 1970 is he an de University of Sheffield wesselt, wo he bit 1978 Lecturer un van 1981 bit 1990 Reader in Chemie weer. Van 1978 bit 1981 forsch he an dat Laboratorium vun Imperial Chemical Industries in Runcorn. Van 1990 bit 1997 weer Stoddart Perfesser för Organische Chemie an de University of Birmingham, 1993 bit 1997 as Baas vun de School of Chemistry. Van 1997 bit 2003 weer he Saul Winstein Perfesser för Organische Chemie an de University of California, Los Angeles, de he all vun en Gastupenholt 1978 kennen dee. Siet 2003 is
Martha Vickers (* 28. Mai 1925 in Ann Arbor, Michigan as Martha MacVicar; † 2. November 1971 in Hollywood, Kalifornien) weer en US-amerikaansch Schauspelerin. Vickers, de hör Karriere as Model un Covergirl anfung, speel hör eerst lütt Komparsenrull 1943 in Frankenstein trifft den Wolfsmenschen. Den gröttsten Spood fier se 1946 an de Siet vun Humphrey Bogart as Lauren Bacall hör jüngere Süster Carmen Sternwood in den Thriller Tote schlafen fest. Dornah geev dat för hör aber blots noch lütt Rullen in unbedüüdend Filmen. Nahdem Vickers in den 1950er Johren in eenig TV-Produktschonen uptreeden weer, truck se sück sluutend 1960 in't Privatleben torüch. Martha Vickers weer van 1948 bit 1949 mit den Produzenten A. C. Lyles, van 1949 bit 1951 mit den Schauspeler Mickey Rooney un vun 1954 bit 1965 mit den Schauspeler Manuel Rojas verheiraadt. Se weer Moder vun en Söhn un twee Döchter. Hör Söhn is de Schauspeler Teddy Rooney. Se is in dat Öller vun 46 Johren an Speiseröhrenkrebs storven un is up den Valhalla Memorial Park Karkhoff in Hollywood begraven. Martha Vickers. Mehr Biller, Videos oder Audiodateien to’t Thema gifft dat bi Wikimedia Commons. Martha Vickers in de Internet Movie Database (engelsch) Normdaten: GND: 1206350881 (OGND, AKS)
Heinrich Louis d’Arrest (* 13. August 1822 in Berlin; † 14. Juni 1875 in Kopenhagen) weer en düütsch-däänsch Astronom, de in Düütschland un Kopenhagen warkt hett. He hett mehrere Kometen, den Asteroiden (76) Freia as ok 342 Deep-Sky-Objekte opdeckt. Doröver herut weer he Mitopdecker vun den Planeten Neptun. He is vör allen dör sien Forschungen över Asteroiden un Kometen bekannt wurrn, he weer aber ok wesentlich an dat Entslööteln vun Galaxienhopen bedeeligt. Heinrich Louis d’Arrest sien Vörfohren weern franzöösch Hugenotten, de 1685 nah Upheven vun den Edikt vun Nantes nah Düütschland flücht weern. Sien Vader weer Rechnungsraat vun de Franzöösch Kolonie Louis d'Arrest. D’Arrest studeer Mathematik an de Universität Berlin. In disse Tiet nehm he astronoomsch Bereeknungen un Himmelsbeobachtungen vör. An’ 9. Juli 1844 hett he en Kometen beobacht, de sien Opdecken aber den Franzosen Mauvais tospraaken wurrn, de den Kometen twee Daag vördem wohrnommen harr. An' 28. Dezember 1844 hett d’Arrest denn en wiederen Kometen opdeckt. 1845 wurr he Assistent vun Johann Franz Encke an de Berliner Steernwacht. Gemeensam mit Johann Gottfried Galle hett he an' 23. September 1846 den Planeten Neptun opdeckt. Galle un d’Arrest hemm den Himmel systematisch nah de Angaven vun den Franzosen Urbain Leverrier dörsöcht,
Barrie Lee Hall junior (* 30. Juni 1949 in Mansfield, Louisiana; † 25. Januar 2011 in Houston, Texas) weer en US-amerikaanisch Jazztrompeter, Arrangeur un Orchesterleiter, de dör sien Mitwarken in dat laat Duke Ellington Orchestra bekannt wurr. Barrie Lee Hall hett de Highschool in Houston un Mansfield besöcht, wo he in Schoolbands speel. Dornah studeer he an de Texas Southern University in Houston Trompet un Piano. 1973 is he up en Festival up Duke Ellington drapen, de hüm in sien Orchester halt hett. Nah de Dood vun Ellington weer he Solist in de Ghost Band ünner de Leitung vun Mercer Ellington wark an en Reeg vun Alben mit, as an dat mit en Grammy uttekent Digital Duke. Hall weer Co-Produzent vun dat Album Music Is My Mistress (1989). Nah Mercer Ellingtons Dood 1996 hett he för een Johr dat Duke Ellington Orchestra leit. Dornah weer he blots noch af un to stellvertredend för Paul Mercer Ellington in disse Rull tätig. Ansonsten weer he musikalischer Baas vun de Liberty Baptist Church in Houston. Dör sien Nähe to tietgenössisch un traditschonell Gospelmusik wark he ok bi de Upführung vun Ellingtons Sacred Concert mit; 2001 hett he disse Upführung tosommen mit dat Duke
Gry Østvik (* 14. August 1963) is en ehmalge norweegsch Biathletin. Østvik weer in de Saison 1982/1983 de eerste Siegerin in den nee inführt Biathlon-Gesamtweltcup vun de Fruen vör hör Mannschapskollegin Siv Bråten. In de dorupfolgen Saison reck Østvik achter hör beid norweegsch Gegnerinnen Mette Mestad un Sanna Grønlid den darten Platz in de Gesamtwertung. Gemeensam mit Grønlid un Bråten wunn Østvik bi de eerst beid Weltmeesterschapen för Fruen in de Johren 1984 un 1985 achter de sowjeetsch Staffel tweemal de Sülvermedaille. De Saison 1982/1983 hett dormmals noch offiziell Europacup, heeten, ofschons all de weltbest Athletinnen startberechtigt weern.
Juan Manuel Santos Calderón (* 10. August 1951 in Bogotá) is en kolumbiaansch Politiker vun de Partido Social de Unidad Nacional, to deren Mitbegrünner he tellen deiht. He is siet den 7. August 2010 Präsident vun sien Land. Tovör weer he all mehrfack Minister. In' Tosommenhang mit sien Bemöhen um den Freedensperzess in Kolumbien wurr hüm de Freedensnobelpries för dat Johr 2016 tospraaken. Juan Manuel Santos wurr in en inflootriek politische Familie rinboren. Sien Grootunkel Eduardo Santos weer van 1938 bit 1942 Präsident vun Kolumbien as ok Inhebber vun dat Blatt El Tiempo. De Vader vun Juan, Enrique Santos weer mehr as 50 Johr lang Herutgever vun dit Blatt; Juan sien Cousin Francisco Santos weer as Viezpräsident Stellvertreder vun sien Vörgänger in dat Präsidentenamt Álvaro Uribe. Santos is in Bogotá upwussen, wo he dat Colegio San Carlos besöcht hett. Sien Schoolafsluss hett he as Seekadett an de Marine-Akademie in Cartagena maakt. Ansluutend hett he an de University of Kansas studeert un dor en Afsluss in Wertschapswetenschapen maakt. An de London School of Economics kreeg he en Master in Volkswertschaftslehre, an de Harvard Extension School en wiederen Master in Bedrievswertschapslehre Journalismus un en in Jura un Diplomatie an de Fletcher School
Diese Wikidata Liste der Söhne und Töchter von Gemeen Bookholt (und den untergeordneten Verwaltungseinheiten) wird automatisch aus Wikidata gefüllt. Personen ohne Artikel in der Plattdeutschen Wikipedia sind kursiv gekennzeichnet und direkt mit dem Datensatz in Wikidata verlinkt. Um eine Person in diese Liste aufzunehmen, muss sie in Wikidata mit Geburtstag und Geburtsort (Buxthu oder untergeordneten Verwaltungseinheiten) versehen sein. Taucht ein existierender Plattdeutschen Wikipedia-Eintrag für eine Person hier nicht auf, liegt hierzu höchstwahrscheinlich kein oder ein unvollstädiger Wikidata-Eintrag vor. Bitte gern in Wikidata anlegen, mit dem Plattdeutschen Artikel verlinken, komplettieren und diese Liste manuell aktualisieren (s.u.). Taucht eine Persone hier fälschlicherweise auf, liegt das an den Wikidata Einträgen für dessen Geburtsort und der Zuordnung des Geburtsorts zu den darüberliegenden Verwaltungseinheiten (siehe z.B. Verwaltungsgliederung Landkreis Harburg ). Bitte genau Belege prüfen und ggf. in Wikidata den Geburtsort ergänzen und den alten nicht löschen, sondern als "Missbiligter Rang" kennzeichnen (siehe F. C. S. Schiller (Q819293)). Die Liste wird über die Vörlaag:Person Row (Name, Geburtsjahr, Todesjahr und Liste der Tätigkeiten) formatiert. Bei Tätigkeiten ohne Plattdeutsche Bezeichnung (Label) können dort Wikidata-IDs auftauchen, diese bitte gern in Wikidata übersetzen und diese Liste manuell aktualisieren (s.u.). Disse List warrt dör dissen Bot in wisse Tiedafstänn von Wikidata
Diese Wikidata Liste der Söhne und Töchter von Gemeen Töst (und den untergeordneten Verwaltungseinheiten) wird automatisch aus Wikidata gefüllt. Personen ohne Artikel in der Plattdeutschen Wikipedia sind kursiv gekennzeichnet und direkt mit dem Datensatz in Wikidata verlinkt. Um eine Person in diese Liste aufzunehmen, muss sie in Wikidata mit Geburtstag und Geburtsort (Buxthu oder untergeordneten Verwaltungseinheiten) versehen sein. Taucht ein existierender Plattdeutschen Wikipedia-Eintrag für eine Person hier nicht auf, liegt hierzu höchstwahrscheinlich kein oder ein unvollstädiger Wikidata-Eintrag vor. Bitte gern in Wikidata anlegen, mit dem Plattdeutschen Artikel verlinken, komplettieren und diese Liste manuell aktualisieren (s.u.). Taucht eine Persone hier fälschlicherweise auf, liegt das an den Wikidata Einträgen für dessen Geburtsort und der Zuordnung des Geburtsorts zu den darüberliegenden Verwaltungseinheiten (siehe z.B. Verwaltungsgliederung Landkreis Harburg ). Bitte genau Belege prüfen und ggf. in Wikidata den Geburtsort ergänzen und den alten nicht löschen, sondern als "Missbiligter Rang" kennzeichnen (siehe F. C. S. Schiller (Q819293)). Die Liste wird über die Vörlaag:Person Row (Name, Geburtsjahr, Todesjahr und Liste der Tätigkeiten) formatiert. Bei Tätigkeiten ohne Plattdeutsche Bezeichnung (Label) können dort Wikidata-IDs auftauchen, diese bitte gern in Wikidata übersetzen und diese Liste manuell aktualisieren (s.u.). Disse List warrt dör dissen Bot in wisse Tiedafstänn von Wikidata
Vernon Lomax Smith (* 1. Januar 1927 in Wichita, Kansas, USA) is en US-amerikaansch Wertschaftswetenschapler. He gellt as en vun de bedüüdenst Vertreder vun de experimentellen Kapitalmarktforschung, en Forschungstwieg vun de experimentellen Ökonomie. 2002 kreeg he den Nobelpries för Wertschapswetenschapen. Smith hett sien Doktertitel 1955 an de Harvard University maakt, an de to disse Tiet Gottfried Haberler, en Vertreeder vun de Öösterrieksch School, lehren dee. In de 1960er Johren fung he an de Purdue University sien Arbeiten an ökonomischen Laborexperimenten an. Van 1976 bit 2002 forsch un lehr Smith an dat Eller College of Management, de wertschapswetenschapliche Fakultät vun de University of Arizona. Smith is Perfesser för Wertschaps- un Rechtswetenschapen an de George Mason University. 1986 bit 1987 weer Smith Grünnenspräsident vun de Economic Science Association. He wurr 1991 in de American Academy of Arts and Sciences un 1995 in de National Academy of Sciences wählt. 2002 kreeg Smith gemeensam mit Daniel Kahneman den Nobelpries för Wertschapswetenschapen. Smith fordert gröttstmögelke Freeheit för de Wertschap. De sull – nah sien Ansicht – ok dorin to’n Utdruck kommen, weder up Ünnernehmensgewinne noch up dat wat spart wurrn is, Stüern to heeven. Smith hett dat in en Interview mit dat öösterrieksch Daagblatt Der
En Affix (vun latiensch: ad-figere= anbacken (PPP): adfixum, afslepen to affixum) is en Morphem, dat bi en anner Morphem hentoföögt warrt. Wenn dat vör dat annere Woort kümmt, denn heet dat Präfix. Wenn dat achter dat annere Woort anbackt warrt, denn so heet dat Suffix. Wenn dat in dat Woort inmengeleert warrt, heet dat Infix un wenn dat butenrüm bruukt warrt, heet dat Zirkumfix. Dat Affix is keen egen Woort. Dat warrt bloß man bruukt as Anbacksel. Suffix-Bispeel lopen; loopt. De Stammform is lop-, dat Suffix is -en. Dat Suffix gifft de Form vun den Infinitiv an. Dat annere Suffix -t wiest de de eerste un de twede un de drüdde Person Plural an. Präfix-Bispeel lopen: henlopen. De Stammform vun dat Verb is lop-, dat Suffix -en bedutt, dat hier en Infinitiv bruukt warrt. Dat Präfix hen- gifft de Richt an. Zirkumfix- Bispeel in de Spraak Guaraní: ndaguatái De Form aguata ik gah warrt mit dat Zirkumfix nd-…-i tonichten maakt un bedutt nu ndaguatái, ik gah nich Infix-Bispeel in de Spraak Tagalog: bumilí. De Stammform vun dat Verb is bilí, kopen , dat Infix -um heet, dat de Ton dor up liggen deit, dat dor een köfft: bumilí (dor is
Bernard Lucas „Ben“ Feringa (* 18. Mai 1951 in Barger-Compascuum) is en nedderlannsch Chemiker (Orgaansche Chemie, Molekulare Nanotechnologie). Hüm wurr 2016 gemeensam mit Jean-Pierre Sauvage un James Fraser Stoddart de Nobelpries för Chemie för „dat Design un de Synthese vun molekularen Maschinen“ tospraaken. Bernard Lucas Feringa wurr an' 18. Mai 1951 in Barger-Compascuum as Söhn vun den Buur Geert Feringa (1918-1993) un de sien Ehefru Lies Feringa geb. Hake (1924–2013) boren. He is vun nedderlannsch un düütsch Afstammen. To sien Vörfohren tellt de Moorpionier Johann Gerhard Bekel. Feringa hett Chemie an de Universität Grunneng studeert. Dat Studium hett he 1974 afslooten, 1978 hett he dor sien Doktertitel bi Hans Wijnberg över asymmetrische Phenol-Oxidatschoon kreegen. Dornah forsch he bi Shell in den Nedderlannen un Grootbritannien, bevör he 1984 Dozent in Grunneng wurr. Siet 1988 is he dor Perfesser för Orgaansche Chemie. 2008 wurr he Akademie-Perfesser vun de Nedderlannsch Akademie vun de Wetenschapen. He is Jacobus H. van’t Hoff Distinguished Professor of Molecular Sciences un Direkter vun dat Zentrum för Systemchemie. He weer Gastperfesser in Löwen, Santiago de Compostela, Potenza un an de University of Colorado. Feringa befaat sück mit Organischer Synthese, Stereochemie, asymmetrischer Katalyse (Enantioselektive Katalyse, dat heet, se ünnerscheed tüschen
Bhumibol Adulyadej de Groot (Rama IX.); tahiländsch:ภูมิพลอดุลยเดช}},RTGS-Ümschrift: Phumiphon Adunyadet; Utspraak: [[pʰuːmípʰon ʔàdunjádèːt]] ( anhören D); ( * 5. Dezember 1927 in Cambridge, Massachusetts, USA; † 13. Oktober 2016 in Bangkok) weer van‘ 9. Juni 1946 bit to sien Dood König vun Thailand un somit dat to sien Tiet an‘ längsten amteeren Staatsböverhööft vun de Welt as ok de an‘ längsten amteeren Monark in de Historie vun Thailand. He weer de negenten König vun de Chakri-Dynastie, de Neffe vun Prajadhipok (Rama VII.) un jüngere Bröer vun Ananda Mahidol (Rama VIII.). Rama IX.. Mehr Biller, Videos oder Audiodateien to’t Thema gifft dat bi Wikimedia Commons. Jörg Auf dem Hövel: Der Monarch, das Militär, die Demokratie. In: Telepolis. 20. September 2006. Paul Handley: Der Letzte seiner Art. In: Zeit Online. 16. April 2009. Soul of a Nation: The Royal Family of Thailand, Dokumentatschoon von BBC mit Interviews mit Bhumibol un de Liddmaaten vun sien Familie (engelsch), 1979, verfügbar up Youtube. Enkeld Nahwiesen == Thailands König Bhumibol ist tot. Meldung van‘ 13. Oktober 2016 up Spiegel Online Normdaten: GND: 119158639 (OGND, AKS) | LCCN: n82166286 | VIAF: 66516080 | Wikipedia-Personensöök
En Suffix is en Affix, dat achtern an de Stammform vun en Woort anbackt warrt. Dat Suffix hölpt dorto, nee Formen vun en Woort to billen. Man för sik alleen is dat Suffix noch keen Woort un kann nich as Grund- Morphem bruukt weern. In de verscheden Spraken bedüüt de Suffixen nich dat Glieke. Besunners weert de Suffixen in de Latiensche Spraak bruukt, man ok in de Finno-Ugrische Spraken un de in semitsche Spraken un in de Spraak vun Gröönland. In de plattdüütsche Spraak gifft dat verscheden Aarten vun Suffixen: Diminutivsuffix (to'n lüttjer maken) -ke oder -ken: Männeken, Bömeken, Hüseken, Anke etcpp. -tje in Oostfreesland oder vun Holland her: Boomtje, Manntje, Antje -ing in Meckelnborg: Hüsing, Vadding, Mudding, Kinnings etc. Suffixen, de een Substantiv oder Verb to'n Adjektiv ummuddeln doot: -lich (wunner-lich vun Wunner, fründ-lich vun Fründ, scheneer-lich vun scheneeren etc.) -elk in de oostfreeschen Dialekten: enn-elk vun Enn, -ig (sluckohr-ig vun Sluckohr, daddel-ig vun Daddel, aas-ig vun Aas, rechtied-ig vun rechte Tiet etc.) Suffixen, de andüden doot, datt hier en Wiev mit meent is: -sch oder -sche (Köök-sche, Börgermeester-sche, Kanzler-sche, Dokter-sch) -in (ut dat Hoochdüütsche öbernahmen?; Lehrer-in) Suffixen, de een Substantiv herstellen doot: -heit, -keit, -nis, -ung, -dom, -sel,
Kenneth Todd Ham (* 12. Dezember 1964 in Plainfield, New Jersey, USA) is en ehmalger amerikaansch Astronaut. Ham kreeg 1987 en Bachelor in Luft- un Ruumfohrttechnik vun de United States Naval Academy. 1996 kreeg he noch vun de Naval Postgraduate School en Master in Luftfohrttechnik. Ham is in de U.S. Navy intreeden un wurr to’n Marinefleeger utbildt. In kreeg 1989 sien Pilotenlizenz. He hett de United States Naval Test Pilot School afslooten. Ham wurr in’ August 1998 för dat Astronautenprogramm vun de NASA utwählt. He weer tonächst as Verbinnensspreker (CapCom) för verscheeden Space-Shuttle- as ok ISS-Missionen tätig. In dat Fröhjohr 2007 wurr Ham as Pilot för sien eersten Ruumfloog utwählt. De Start vun STS-124 weer an’ 31. Mai 2008. Kommandant bi disse Mission weer Mark Kelly. Dorto keemen de Missionsspezialisten Karen Nyberg, Ronald Garan, Michael Fossum un de Japaner Akihiko Hoshide, as ok up den Henfloog to de ISS Gregory Chamitoff, wiels up den Rückfloog Garrett Reisman vun de ISS weer mit torüchnommen wurr. Bi disse Mission wurr en wieder Deel vun dat japaansch Kibō-Modul (Japanese Experiment Module – Pressurized Module; JEM-PM) un de japaansch Roboterarm (JEM-RMS) To de ISS brocht. Buterdem wurr dat mit STS-123 leefert ELM-PS-Modul an sien
Paul Effert (* 28. Mai 1931 in Düsseldörp) is en düütsch Breefmarkenkünstler un Medailleur. 1949 fung he en Lehre as Lithograf an un studeer ansluutend an de Werkkunstschool Krefeld un an de Hoochschool för Bildende Künste in Düsseldörp. Hier weer sien Lehrer Walter Breker. He wurr ansluutend süvlst Lehrer an de Werkkunstschool, weer aber ok to glieker Tiet in Düsseldörp sülvstständig tätig. 1965 truck he nah Kaarst un hett as Grafik-Designer un freeschaffen Künstler arbeit. Siet dem hett he mehrere Breefmarken bild aber ok twee Münten vun de Bundsrepubliek Düütschland maakt. [1] Der Bundesminister der Finanzen: Bekanntmachung über die Ausprägung von Bundesmünzen im Nennwert von 10 Deutschen Mark (Gedenkmünze 2000 Jahre Bonn), Der glatte Münzrand enthält in vertiefter Prägung die Inschrift: "BONN BLÜHE UND BLEIBE". Herutgever: Bundsministerium för Justiz un för Verbrukerschuul, afropen an‘ 15. Oktober 2016 Paul Effert. Mehr Biller, Videos oder Audiodateien to’t Thema gifft dat bi Wikimedia Commons. Indrag bi Kaarster Künstler Normdaten: GND: 189539291 (OGND, AKS) | VIAF: 220823180 | Wikipedia-Personensöök
En Morphem (ok Morfeem) is in de Linguistik en Ünnerdeel vun een Woort, dat en egen Bedüden hett. Dat Morphem kann nich mehr in lüttjere Ünnerdelen mit egen Bedüden upspleten weeren. Wi maakt den Ünnerscheed mank free un anbunnen Morphemen: en free Morphem kümmt ok as een sülvstännig Woort vör. en anbunnen Morphem kümmt bloß man in Tosamenhang mit een oder mehr free Morphemen vör. En anbunnen Morphem, dat vör en free Morphem anbunnen warrt, nöömt wi Präfix. En anbunnen Morphem, dat achtern an en free Morphem anbackt warrt, nömmt wi Suffix, een, wat middenmank sitten deit, nöömt wi Infix. Dat Woort Huusdören sett sik ut dree Morphemen tohopen: dat free Morphem 'Huus' dat free Morphem 'döör' dat anbunnen Morphem 'en' (as Suffix) Dat Woort Minschlichkeit sett sik ut dree Morphemen tohopen: dat free Morphem 'Minsch' dat anbunnen Morphem 'lich' (as eerst Suffix) dat anbunnen Morphem 'keit' (as tweet Suffix) Neben de anbunnen un de freen Morphemen gifft dat ok Morphemen, de bloß man in den Tosamenhang vun een Woort vörkaamt. So is dat bi dat Woort Bickbeer. Dat Morphem 'beer' is en free Morphem un dat Morphem 'Bick' hett an un for sik hier keen egen Sinn. Dat is
The Three Musketeers (op Platt so veel as „De dree Musketeren“; dt. Titel: Die drei Musketiere) is de Titel vun en britische Filmkummedie ut dat Johr 1973 vun den US-amerikaanschen Speelbaas Richard Lester. Dat Dreihbook baseert op den Roman mit glieken Naam vun Alexandre Dumas. De Film is in Spanien dreiht worrn un keem an’n 11. Dezember 1973 toeerst in Frankriek in de Kinos. Dat Wark is de eerste Deel vun en Trilogie, de de Speelbaas na Romanen vun Alexandre Dumas över de dree Musketeren maakt hett. De tweete weer dat Johr dorna The Four Musketeers un de letzte weer The Return of the Musketeers, de 1989 rutkeem. De Geschicht speelt in Paris vun’t 17. Johrhunnert. König Ludwig XIII. hett meist all sien Macht an den Kardinal Richelieu verloren, vun wegen dat de Gefohren üm em rüm nich sehn deit. Sien Fro Anna vun Öösterriek föhlt nix för em, steith aver liekers tro to em un versöcht em to ünnerstütten, wo dat geiht. De beiden künnt blots op de Hülp vun wenige Frünnen un de Musketeren hapen, en Garde vun Strieters, de tro to jemehrn König staht. To jem will ok de junge D’Artagnan hörrn. Op sien Reis na Paris